ai4bharat/Pralekha huggingface dataset:
पंतप्रधान कार्यालय
तिसऱ्यांदा ग्रॅमी पुरस्कार पटकावल्याबद्दल रिकी केज यांचे पंतप्रधानांनी केले अभिनंदन
नवी दिल्ली, 6 फेब्रुवारी 2023
तिसऱ्यांदा ग्रॅमी पुरस्कार पटकावल्याबद्दल संगीतकार रिकी केज यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्विट केले:
''@rickykej यांचे आणखी एक यश संपादन केल्याबद्दल अभिनंदन.तुम्हाला पुढील उपक्रमांसाठी खूप खूप शुभेच्छा."N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
परराष्ट्र व्यवहार मंत्रालय
भारताचे जी-20 अध्यक्षपद ही एक विशेष जबाबदारी - परराष्ट्र व्यवहार मंत्री एस. जयशंकर
भारत आज समस्येवर उपाय शोधून देणारा देश आहे – डॉ. एस. जयशंकर
पुणे, 23 फेब्रुवारी 2023
भारताचे जी-20 अध्यक्षपद ही जगासाठी आव्हानात्मक असलेल्या काळात भारताला मिळालेली एक विशेष जबाबदारी आहे, असे मत, परराष्ट्र व्यवहार मंत्री डॉ. एस. जयशंकर यांनी व्यक्त केले. आज जगाला भेडसावणाऱ्या आणि भविष्यातील समस्यांवर आज भारत जगाला उपाय शोधून देणारा देश ठरला आहे, असेही त्यांनी सांगितले.
पुण्याजवळच्या लवाळे येथील सिंबॉयसिस आंतरराष्ट्रीय  परिसरात आज भारताच्या जी-20 अध्यक्षपदाच्या काळातील जी-20- विचारवंत महोत्सव शिखर परिषदेत त्यांचं व्याख्यान झालं, त्यावेळी ते म्हणाले, “देशहिताचे संरक्षण करण्यासाठी उभे राहण्याचा आमचा भक्कम संकल्प आहे, तसेच दक्षिणेकडील राज्यांचा आवाज बनण्याची स्वायत्तताही आहे.”
आज जगाचा भारताकडे बघण्याचा दृष्टिकोन बदलला आहे, यावर भर देत, ते म्हणाले की भारत एक सभ्य संस्कृतीचा वारसा असलेला देश असून या काळात अशा नव्या युगाचे नेतृत्व करत आहोत जिथे विविधतेचा आदर ठेवला जातो. एक असा देश, ज्याची ऊर्जा, उत्साह आणि सृजनशीलता दिवसेंदिवस वाढते आणि त्याच्या भवितव्याविषयी संपूर्ण जगाला विशेष रस आहे.
G 20 च्या अध्यक्षपदाविषयी बोलताना डॉ. जयशंकर म्हणाले की G-20 हे सर्वात महत्त्वाचे आंतरराष्ट्रीय व्यासपीठ आहे आणि या अध्यक्षपदाच्या एक वर्षाच्या कारकिर्दीत भारत जे काही करेल, त्यामुळे जगाच्या राजकारणात मोठा फरक पडू शकेल.
सिंबॉयसिस आंतरराष्ट्रीय विद्यापीठाचे संस्थापक आणि अध्यक्ष तसेच कुलगुरू डॉ. एस.बी. मुजुमदार, या समारंभाच्या अध्यक्षस्थानी होते. या कार्यक्रमाला परदेशी विद्यार्थ्यांसह विविध विद्या शाखेतील विद्यार्थी उपस्थित होते, कार्यक्रमानंतर विद्यार्थ्यांनी जयशकंर यांच्याशी संवादही साधला.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 174
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 168.47 कोटी मात्रांचा टप्पा केला पार
गेल्या 24 तासात 55 लाखांहून अधिक मात्र देण्यात आल्या
रुग्ण बरे होण्याचा दर सध्या 95.39%,
गेल्या 24 तासात 1,49,394 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 14,35,569
सध्याचा साप्ताहिक पॉझिटिव्हिटी दर 12.03%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासात कोविड-19 प्रतिबंधक लसीच्या 55  लाखांहून अधिक मात्रा देऊन भारताने 168.47  कोटी मात्रांचा टप्पा पार केला आहे. 1,86,23,511 सत्रातून हे लसीकरण पार पडले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,96,974
|
|
2nd Dose
|
|
98,91,287
|
|
Precaution Dose
|
|
35,61,948
|
|
FLWs
|
|
1st Dose
|
|
1,83,99,460
|
|
2nd Dose
|
|
1,72,92,659
|
|
Precaution Dose
|
|
43,99,520
|
|
Age Group 15-18 years
|
|
1st Dose
|
|
4,83,47,278
|
|
2nd Dose
|
|
34,90,074
|
|
Age Group 18-44 years
|
|
1st Dose
|
|
54,34,74,221
|
|
2nd Dose
|
|
41,24,71,188
|
|
Age Group 45-59 years
|
|
1st Dose
|
|
20,07,39,739
|
|
2nd Dose
|
|
17,31,95,741
|
|
Over 60 years
|
|
1st Dose
|
|
12,52,01,682
|
|
2nd Dose
|
|
10,79,09,796
|
|
Precaution Dose
|
|
59,44,501
|
|
Precaution Dose
|
|
1,39,05,969
|
|
Total
|
|
1,68,47,16,068
गेल्या 24 तासात 2,46,674 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,00,17,088 झाली आहे. परिणामी, भारतात रुग्ण बरे होण्याचा दर 95.39% झाला आहे.
गेल्या 24 तासात 1,49,394 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 14,35,569 आहे. देशातील आतापर्यंतच्या एकूण बाधित रुग्णसंख्येच्या ती 3.42% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 16,11,666 चाचण्या करण्यात आल्या. भारताने आतापर्यंत एकूण 73.58  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 12.03% तर दैनंदिन पॉझिटिव्हिटी दर 9.27% आहे.
राष्ट्रपती कार्यालय
बँकांनी कुशल प्रशिक्षित वर्ग बँकांनी संस्थांना उपलब्ध करून द्यावा- राष्ट्रपती
पुणे, 12 फेब्रुवारी 2020
राष्ट्रपती रामनाथ कोविंद यांनी आज पुणे येथील राष्ट्रीय बँक व्यवस्थापन संस्थेच्या सुवर्णमहोत्सवी समारंभानिमित्त उपस्थितांना मार्गदर्शन केले. यावेळी कोविंद यांनी संस्थेच्या सुवर्ण महोत्सवानिमित्त उपस्थितांचे अभिनंदन केले. यावेळी बोलतांना कोविंद म्हणाले की, एनआयबीएमची स्थापना झाल्यापासून 1.1 लाखापेक्षा जास्त बँकर्सना येथे प्रशिक्षण देण्यात आले आहे. एनआयबीएम कॅम्पसमध्ये सुमारे 9,000 आंतरराष्ट्रीय विद्यार्थी प्रशिक्षण घेऊन गेले आहेत. अशा प्रकारे परदेशात भारताची ‘सॉफ्ट पॉवर’ उभारण्यात या संस्थेने मोठे योगदान दिले आहे.
भारतीय रिझर्व्ह बँकेच्या नियामक व्यवस्थेनेही बँकिंग कार्यात अधिक स्थिरता आणली असल्याचे सांगताना कोविंद म्हणाले की, नियामक म्हणून अलीकडेच भारतीय रिझर्व बँकेची भूमिका वाढली आहे. आम्हाला विश्वास आहे की यामुळे बँकांच्या गैरप्रकारांना आळा बसेल आणि आपल्या आर्थिक प्रणाली अधिक विश्वासार्ह बनतील. गरीब आणि गरजू लोकांच्या खात्यात विविध कल्याणकारी योजनांतर्गत थेट निधी हस्तांतरित करून कोट्यवधी लोकांचे जीवन उजळले आहे. या निधीची रक्कम सुमारे 9.2 लाख कोटी रुपये इतकी आहे.
आगामी काळात भारतीची अर्थव्यवस्था 5 ट्रिलियन डॉलरपर्यंत नेण्याचे ध्येय निश्चित केले असल्याचे सांगताना राष्ट्रपती कोविंद म्हणाले की, बँकिंग क्षेत्राला आगामी काळात मोठी झेप घेण्याची तयारी करावी लागणार असून यामध्ये ज्या क्षेत्रामध्ये बँक नाही, तिथे ‘बँकिंग’ पोहाचवले पाहिजे आणि असुरक्षित क्षेत्रामध्ये आर्थिक सुरक्षा निर्माण केली पाहिजे. यासाठी ‘एनआयबीएम’ने प्रशिक्षित मनुष्य बळ उपलब्ध करून देण्याची जबाबदारी स्वीकारावी. विशेष म्हणजे जागतिक दर्जाचा विचार करून त्या दर्जाची बँकिंग सेवा देतील असा कुशल, प्रशिक्षित वर्ग बँकिंग संस्थांना उपलब्ध करून द्यावा.
कोविंद पुढे म्हणा8ले की, बँकांमधल्या ठेवींवर असलेल्या विमा संरक्षणामध्ये 1 लाख रूपयांवरून 5 लाख रुपयांपर्यंत वाढ करण्याचा प्रस्ताव अलिकडेच आणण्यात आला आहे. हा प्रस्ताव म्हणजे बचतकर्त्यांसाठी एक सकारात्मक पाऊल आहे.
राष्ट्रपतींच्या भाषणासाठी https://pib.gov.in/PressReleseDetail.aspx?PRID=1602907 या लिंकवर क्लिक करा.
B.Gokhale/P.Kor
(Visitor Counter : 109
पंतप्रधान कार्यालय
स्वातंत्र्यवीर सावरकर यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 28 मे 2020
स्वातंत्र्यवीर सावरकर यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
"धाडसी स्वातंत्र्यवीर सावरकरांना त्यांच्या जयंतीनिमित्त मी नमन करतो. त्यांचे शौर्य, स्वातंत्र्यलढ्यात अनेकांच्या सहभागासाठी त्यांनी दिलेली प्रेरणा आणि सामाजिक सुधारणांवरील भर यासाठी आम्ही त्यांचे स्मरण करतो" असे पंतप्रधान म्हणाले.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
आरोग्य आणि शिक्षण उपकर रकमेतून आरोग्यासाठी प्रधान मंत्री स्वास्थ्य सुरक्षा निधी हा एकल अक्षय राखीव निधी निर्माण करण्याला केंद्रीय मंत्रिमंडळाची मंजुरी
आरोग्यासाठी प्रधान मंत्री स्वास्थ्य सुरक्षा निधी  हा एकल अक्षय राखीव निधी निर्माण करण्यासाठी, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंजुरी देण्यात आली. वित्त कायदा 2007 च्या कलम 136- बी अंतर्गत लावण्यात आलेल्या आरोग्य आणि शिक्षण उपकर रकमेतून हा निधी उभारण्यात येणार आहे.
पीएमएसएसएन ची वैशिष्ट्ये
1. सार्वजनिक खात्यात आरोग्यासाठी अक्षय राखीव निधी
2. आरोग्य आणि शिक्षण उपकरातला आरोग्याचा वाटा पीएमएसएसएन मध्ये जमा केला जाईल.
3. पीएमएसएसएन मधल्या जमा रकमेचा आरोग्य आणि कुटुंब कल्याण मंत्रालयाच्या योजनांसाठी उपयोग केला जाईल.
- आयुष्मान भारत- प्रधानमंत्री जन आरोग्य योजना 
- आयुष्मान भारत- आरोग्य आणि वेलनेस केंद्रे 
- राष्ट्रीय आरोग्य अभियान
- प्रधान मंत्री स्वास्थ्य सुरक्षा योजना 
- आपत्कालीन परिस्थिती आणि आपत्तीसाठी सज्जता आणि आरोग्याच्या आपत्कालीन परिस्थितीसाठी प्रतिसाद
- शाश्वत विकास उद्दिष्ट साध्य करण्याच्या दिशेने कोणताही भविष्यातला आराखडा किंवा योजना तसेच राष्ट्रीय आरोग्य धोरण  2017 मध्ये ठेवण्यात आलेली उद्दिष्टे
4. पीएमएसएसएनचे प्रशासन आणि देखभाल हे काम आरोग्य आणि कुटुंब कल्याण मंत्रालयाकडे सोपवण्यात आले आहे.
5.कोणत्याही वित्तीय वर्षात आरोग्य आणि कुटुंब कल्याण मंत्रालयाच्या अशा योजनासाठीचा खर्च सुरवातीला पीएमएसएसएनमधून करण्यात येईल त्यानंतरचा खर्च सकल अर्थसंकल्पीय सहाय अंतर्गत करण्यात येईल.
लाभ :
याचा महत्वाचा लाभ म्हणजे निर्धारित संसाधनाच्या उपलब्धतेतून सार्वत्रिक आणि परवडणारी आरोग्य सेवा उपलब्धता. त्याच बरोबर वित्तीय वर्षाच्या अखेरीला रकमेचा क्षय होणार नाही याची सुनिश्चिती
पूर्वपीठीका :
विकासाची उत्तम फळे प्राप्त होण्यासाठी आरोग्य महत्वाचे आहे. आर्थिक दृष्टीकोनातून पाहिल्यास उत्तम आरोग्यामुळे उत्पादकतेत वाढ होते.अकाली मृत्यू, दीर्घकालीन विकलांगता आणि मुदतीआधीच सेवानिवृत्ती यामुळे होणारे नुकसान कमी होते. आरोग्य आणि पोषण यांचा थेट शैक्षणिक कामगिरीवर परिणाम होऊन उत्पादकता आणि उत्पन्नावरही परिणाम होतो. लोकसंख्येच्या जीवन आकांक्षेत एका अतिरिक्त वर्षामुळे सकल राष्ट्रीय उत्पादनात दर डोई 4 % वाढ होते.आरोग्यातल्या गुंतवणुकीमुळे लाखो रोजगार , प्रामुख्याने महिलांसाठी रोजगार निर्माण होतात.
2018 च्या अर्थसंकल्पीय भाषणात वित्त मंत्र्यांनी आयुष्मान भारत योजनेची घोषणा करताना 3 % शिक्षण उपकराच्या जागी 4 % आरोग्य आणि शिक्षण उपकर आणण्याची घोषणा केली होती.
आरोग्य आणि कुटुंब कल्याण मंत्रालय
कोविड-19 बाबतची ताजी स्थिती
रुग्ण बरे होण्याच्या दरात 40.98% पर्यंत सुधारणा
नवी दिल्ली, 22 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार, राज्ये आणि केंद्रशासित प्रदेशांच्या मदतीने सातत्याने श्रेणीबद्ध, पूर्वदक्षता घेऊन सक्रीय उपाययोजना करत आहे. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
कालपासून, देशातील कोविड-19 च्या रूग्णांची संख्या 6,088 नी वाढली आहे. आता देशातील कोविड रुग्णांची एकूण संख्या 1,18,447 इतकी आहे. उपचाराखाली असलेल्या सक्रीय रुग्णांची संख्या 66,330 एवढी आहे.
आतापर्यंत, एकूण 48,533 रुग्ण उपचारानंतर बरे झाले आहेत. गेल्या 24 तासांत, 3,234 रुग्ण बरे झाले आहेत. त्यामुळे आता, रुग्ण बरे होण्याचा दर, 40.98 टक्के इतका झाला आहे.
सध्या आपण जेव्हा चौथ्या लॉकडाऊनमधून जात आहोत, त्यामुळे, कोविड-19 चा सामना करणाऱ्या आणि त्यापासून प्रतिबंधन करणाऱ्या सवयी आपल्याला आपल्या जीवनशैलीचा भाग बनवायच्या आहेत. म्हणजेच रोज सतत हात धुणे, आत स्वच्छ ठेवणे, मास्कचा वापर, चेहरा झाकणे, ‘दोन हात लांब’ शारीरिक अंतर, वृद्ध आणि आजाराला बळी पडणाऱ्या लोकांचे संरक्षण, आयुष मंत्रालयाच्या मार्गदर्शनाखाली, प्रतिकारशक्ती वाढवून स्वसंरक्षण, आरोग्य सेतू ऐपचा वापर, कोरोनाची लक्षणे आढळल्यास, त्वरित डॉक्टरांशी संपर्क साधणे आणि काहीही भीती न बाळगता कोविड-19 वर उपचार घेणे, हे सगळे उपाय आपल्याला करायचे आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या
हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfM.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
रेल्वे मंत्रालय
काशी तमिळ संगमम या कार्यक्रमाचे स्मरण म्हणून काशी तमिळ संगमम एक्स्प्रेस या नवीन रेल्वे सेवेची रेल्वे मंत्र्यांनी केली घोषणा
केंद्रीय रेल्वे, दळणवळण आणि इलेक्ट्रॉनिक्स तसेच माहिती तंत्रज्ञान मंत्री अश्विनी वैष्णव यांनी काशी तमिळ संगमम या कार्यक्रमाचे स्मरण म्हणून काशी आणि तामिळनाडू दरम्यान धावणाऱ्या काशी तमिळ संगमम एक्स्प्रेस या नवीन रेल्वे सेवेची घोषणा केली आहे. काशी तामिळ संगमम या कार्यक्रमाचा प्रत्यक्ष अनुभव घेण्यासाठी आमंत्रित केलेल्या तामिळनाडूतील प्रतिनिधींशी त्यांनी संवाद साधला.
वाराणसी जंक्शन रेल्वे स्थानकाच्या पुनर्विकास योजनेचीही त्यांनी पाहणी केली.
अश्विनी वैष्णव यांनी यावेळी आठव्या तुकडीच्या प्रतिनिधींशी संवाद साधला. हा कार्यक्रम यशस्वी करण्यात मदत करणाऱ्या रेल्वे मंत्रालय आणि आयआरसीटीसी चमुच्या कार्याची त्यांनी प्रशंसा केली. ते म्हणाले की, अशा प्रकारच्या परस्पर संवादामुळे परंपरा, ज्ञान आणि संस्कृती एकमेकांच्या जवळ येतील, तसेच सामायिक वारशाची जाणीव निर्माण होईल आणि या दोन प्रदेशातील लोकांमधील संबंध दृढ होतील.
मंत्री वैष्णव यांनी या कार्यक्रमाचे स्मरण म्हणून काशी आणि तामिळनाडू दरम्यान धावणाऱ्या काशी तमिळ संगमम एक्स्प्रेस या नवीन रेल्वे सेवेची घोषणा केली. लवकरच ही सेवा सुरू होणार असल्याचे त्यांनी सांगितले.
यावेळी केंद्रीय रेल्वेमंत्र्यांनी वाराणसी जंक्शन रेल्वे स्थानकाच्या पुनर्विकास योजनांचाही आढावा घेतला. भविष्यात होणारी रहदारी लक्षात घेऊन स्थानकाच्या पुनर्विकासाचे नियोजन करण्याची सूचना त्यांनी केली.
वाराणसी जंक्शन रेल्वे स्थानकाची पाहणी करताना मंत्री म्हणाले की, या स्थानकाचा जागतिक दर्जाच्या रेल्वे स्थानकात पुनर्विकास करणे हे, रेल्वे स्थानक विमानतळ टर्मिनलसारखे बनवण्याच्या पंतप्रधानांच्या संकल्पनेशी सुसंगत आहे. ते म्हणाले की, या रेल्वे स्थानकाला जगातील सर्वोत्तम स्थान बनवण्यासाठी सुमारे 7000 कोटी रुपये खर्च केले जातील.
आझादी का अमृत महोत्सवाचा एक भाग म्हणून काशी तमिळ संगमम हा कार्यक्रम शिक्षण मंत्रालयाने आयोजित केलेला महिनाभर चालणारा कार्यक्रम आहे. काशीतील या उत्सवाचे साक्षीदार होण्यासाठी समाजाच्या विविध क्षेत्रातील प्रतिनिधींना आमंत्रित केले जाते.
केंद्रीय लोकसेवा आयोग
संयुक्त संरक्षण सेवा परीक्षा  2020 चे अंतिम निकाल
केंद्रीय लोक सेवा आयोगातर्फे घेण्यात आलेल्या संयुक्त संरक्षण सेवा परीक्षा  2020 आणि संरक्षण मंत्रालयाच्या सेवा निवड मंडळाने घेतलेल्या मुलाखतींच्या निकालानुसार, जे 147  विद्यार्थी गुणवत्तेनुसार अंतिमतः पात्र ठरले आहेत त्यांची यादी खाली दिली आहे.अधिकारी प्रशिक्षण अकादमी, चेन्नई, येथे 113 वा लघु सेवा अभ्यासक्रम   ^अधिकारी प्रशिक्षण अकादमी चेन्नई येथे 27 वा स्त्रियांसाठीचा लघु सेवा  अभ्यासक्रम या एप्रिल 2021 मध्ये सुरु होणाऱ्या अभ्यासक्रमांसाठी ही प्रवेशप्रक्रिया राबविण्यात आली. 113 व्या लघु सेवा अभ्यासक्रमासाठीच्या  यादीत यापूर्वी देहराडूनची भारतीय लष्करी अकादमी, केरळच्या एझिमला येथील नौदल अकादमी आणि हैदराबाद येथील हवाई दल अकादमी  प्रशिक्षण अभ्यासक्रमातील प्रवेशासाठी याच परीक्षेतील निकालांवरून ज्या विद्यार्थ्यांच्या नावाची शिफारस करण्यात आली त्यांचीदेखील नावे समाविष्ट आहेत.
निकालासाठी येथे क्लिक करा:
पेट्रोलियम आणि नैसर्गिक वायू मंत्रालय
इराणकडून खरेदी केल्या जाणाऱ्या कच्च्या तेलावरच्या सवलती काढून टाकण्याच्या अमेरिकेच्या घोषणेच्या पार्श्वभूमीवर केंद्रीय पेट्रोलियम आणि नैसर्गिक वायू मंत्रालयाने जारी केलेले निवेदन
(नवी दिल्ली, 23 एप्रिल 2019
इराणकडून विकत घेतल्या जाणाऱ्या कच्च्या तेलावरच्या खरेदीवरील सवलत काढून घेण्याची घोषणा अमेरिकेने केली आहे. या पार्श्वभूमीवर भारतात पेट्रोलियम उत्पादनांची कमतरता जाणवू नये यासाठी सरकारने पुरेशी काळजी घेतली आहे. मे 2019 पासून भारतातील तेलशुद्धीकरण प्रकल्पांना कच्च्या तेलाचा पुरेसा पुरवठा होण्याची तरतूद सरकारने केली आहे. जगातील विविध देशांकडून भारतात तेल कंपन्यांना कच्च्या तेलाचा अतिरिक्त पुरवठा होईल. कोणत्याही समस्येचा सामना करण्यासाठी भारतीय तेल शुद्धीकरण कंपन्या पूर्णपणे सज्ज असून देशात पेट्रोल, डिझेल आणि इतर पेट्रोलियम उत्पादनांची मागणी पूर्ण केली जाईल.
N.Sapre/R.Aghor/P.Kor
मंत्रिमंडळ
भारत आणि द. आफ्रिका दरम्यान अवकाशाच्या शांततामय वापरासाठी सामंजस्य करार
(नवी दिल्ली, 12 सप्टेंबर 2018
प्रधानमंत्री नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीला भारत आणि द. आफ्रिकादरम्यान झालेल्या अवकाशाच्या शांततामय वापरासाठीच्या सामंजस्य कराराची माहिती देण्यात आली. जोहान्सबर्गमध्ये 26 जुलै 2018 रोजी या करारावर स्वाक्षरी झाली होती.
ठळक वैशिष्ट्ये
समझोता करारानुसार खालील क्षेत्रांमध्ये सहकार्यावर भर राहील.
- रिमोट सेन्सिंग अर्थात सुदूर संवेदनाद्वारे पृथ्वीचा अभ्यास
- उपग्रह दळणवळण आणि उपग्रहाद्वारे मार्गक्रमण
- अवकाश विज्ञान आणि ग्रह-ताऱ्यांचा अभ्यास
- अवकाश यान, प्रक्षेपण यान, अवकाश विज्ञान, अवकाश आणि भू यंत्रणा यांचा वापर
- अवकाश तंत्रज्ञानाचा व्यवहारात वापर
- परस्पर संमतीने ठरविण्याचे इतर मुद्दे
खालील क्षेत्रात सहकार्य अंमलात आणले जाईल.
- अवकाश मोहिमांचे संयुक्त नियोजन परस्पर सहमतीने ठरवणे.
- अवकाश मोहिमांसाठीच्या पुरक भू केंद्रांची स्थापना, कार्यान्वयन आणि देखभाल
- उपग्रह माहिती परिक्षणाचे परिणाम आणि इतर शासकीय माहितीची देवाणघेवाण
- संयुक्त संशोधन आणि विकास उपक्रम
- संयुक्त कार्यक्रमांसाठी तज्ज्ञ मनुष्यबळाची देवाणघेवाण
- अवकाश विज्ञान आणि तंत्रज्ञान क्षेत्रात क्षमता बांधणीवर भर
- संयुक्त परिषदा आणि शास्त्रीय विषयांवरील बैठकींचे संयुक्त आयोजन
फायदे
या समझोता करारामुळे अवकाश विज्ञान, तंत्रज्ञान आणि त्यांचा व्यवहारात वापर अशा संभाव्य क्षेत्रात फायदे अपेक्षित आहेत.
N.Sapre/M.Chopade/P.Kor
युवा व्यवहार आणि क्रीडा मंत्रालय
44व्या बुद्धिबळ ऑलिम्पियाडमध्ये महिला गटात कोनेरु हम्पी, आर वैशाली यांच्या कामगिरीच्या जोरावर बलाढ्य जॉर्जिया भारताकडून पराभूत
सात्यत्यपूर्ण प्रभावी कामगिरीच्या जोरावर गुकेशची सलग सहाव्या विजयाची नोंद
नवी दिल्ली, 4 ऑगस्ट 2022
तामिळनाडूमधील ममल्लापुरम येथे सुरु असलेल्या 44 व्या बुद्धिबळ ऑलिम्पियाडमध्ये बुधवारी महिला गटातील सहाव्या फेरीच्या लढतीत भारताच्या कोनेरू हम्पीने महिलांमधील अव्वल बुद्धिबळपटूंपैकी एक असलेल्या नाना डझाग्निझे विरुद्ध शानदार विजय मिळवल्यामुळे भारत अ संघाने तिसऱ्या मानांकित जॉर्जियाचा 3-1 असा पराभव केला.
{44 व्या बुद्धिबळ ऑलिम्पियाडच्या 6व्या फेरीत विजय मिळविल्यानंतर कर्णधार ग्रॅण्डमास्टर अभिजित कुंटेसह भारतीय महिला संघ अ ची ग्रँडमास्टर कोनेरू हंपी }
हंपी व्यतिरिक्त, आर वैशालीने लेला जावखिसविली या अव्वल मानांकित बुद्धिबळपटूलाही धक्का दिला. तर तानिया सचदेव आणि हरिका द्रोणवल्ली यांनी सामन्यात बरोबरी साधत भारताला सामना जिंकून देण्यात मदत केली. .
{44व्या बुद्धिबळ ऑलिम्पियाडच्या सहाव्या फेरीत भारताच्या महिला अ संघाची सदस्या आंतरराष्ट्रीय मास्टर वैशाली आर. }
{44व्या बुद्धिबळ ऑलिम्पियाडच्या 6 व्या फेरीत खेळताना बुद्धिबळपटू  }
''मी स्पर्धेच्या या टप्प्यावर पदकांचा विचार करत नाही कारण आम्हाला अजूनही युक्रेनसारख्या अनेक बळकट संघांसोबत खेळायचे आहे.आमच्याकडे संघभावना मोठ्या प्रमाणात आहे आणि जेव्हा जेव्हा विजयाची गरज असते तेव्हा संघातील कोणताही एक खेळाडू चमकदार कामगिरी करतो.'' , असे हंपी म्हणाली.
''मी अडीच वर्षांनंतर खेळत आहे आणि सुरुवातीचा काही काळ मला खूप संघर्ष करावा लागला.आजही माझा खेळ नेहमीप्रमाणे लांबला'', असे तिने सांगितले.
भारत आणि जॉर्जिया यांच्या सामन्यासोबत एकाचवेळी झालेल्या दुसऱ्या सामन्यात रुमानिया आणि युक्रेनने 2-2 अशी बरोबरी साधली.अझरबैजानने कझाकिस्तानचा 3-1असा पराभव केला तर पोलंडने सर्बियाचा 4-0. असा पराभव केला.
{तामिळनाडूतील ममल्लापुरम येथे बुधवारी 44व्या बुद्धिबळ ऑलिम्पियाडच्या 6व्या फेरीत भारताच्या खुल्या ब संघाचे सदस्य ग्रँडमास्टर गुकेश डी.  }
दरम्यान, डी गुकेशने पुन्हा एकदा चमकदार कामगिरी करत सलग सहावा विजय मिळवला पण खुल्या विभागात भारत ब संघ अर्मेनियाकडून 1.5-2.5 ने पराभूत झाल्यामुळे त्याचे प्रयत्न व्यर्थ गेले.
निहाल सरीनने दुसऱ्या फेरीत बरोबरी साधली तर अधिबान बी आणि रौनक साधवानी यांचा पराभव झाला.
दुसरीकडे भारत क संघाने लिथुआनियावर 3.5-1.5 असा विजय मिळवला तर द्वितीय मानांकित भारत अ संघाने उझबेकिस्तानला 2-2 असे बरोबरीत रोखले.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 121
मंत्रिमंडळ
पशुधन पालन करणाऱ्या शेतक-यांना मदत करण्यासाठी फूट अँड माऊथ डिसीज  आणि ब्रुसेलोसिस नियंत्रित करण्यासाठी केंद्रीय मंत्रिमंडळाची नवीन उपक्रमला मंजुरी
पशुसंवर्धन क्षेत्रातील संबंधित शेतकऱ्यांना या निर्णयाचा लाभ मिळणार
2019 च्या लोकसभा निवडणुकीच्या निकालांनंतर पहिल्यांदाच पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत एक अभिनव उपक्रम मंजूर करण्यात आला ज्यामुळे कोट्यवधी शेतक-यांना फायदा होईल आणि प्राण्यांचे आरोग्य सुधारेल.
पशुधन पालन करणाऱ्या शेतकऱ्यांना आधार देण्यासाठी उचलण्यात आलेले हे पाऊल मुरुम रोग  आणि ब्रुसेलोसिस नियंत्रित करण्याशी संबंधित आहे. पुढील पाच वर्षांत पशुधनावर पडणा-या या रोगांचे पूर्ण नियंत्रण करण्यासाठी तसेच या रोगांचे निर्मूलन करण्यासाठी मंत्रिमंडळाने एकूण 13,343 कोटी रुपये मंजूर केले आहेत.
हा निर्णय आपल्या मूक जनावरांप्रति भूतदयेचा एक महत्त्वपूर्ण भाग आहे.
फूट अँड माऊथ डिसीज  आणि ब्रुसेलोसिसचा धोका:
पशुधन - गाय-बैल, म्हशी, मेंढी, शेळ्या, डुकरे इत्यादींमध्ये हे रोग सामान्यपणे आढळून येतात.
जर गाय / म्हशी एफएमडीने संक्रमित झाल्यास दुधाचे नुकसान 100% पर्यंत असू शकते , जे चार ते सहा महिने टिकू शकते. तर ब्रुसेलोसिसच्या बाबतीत, संपूर्ण जीवन चक्र दरम्यान दूध उत्पादन 30% ने कमी होते. ब्रुसेलोसिस देखील प्राण्यांमध्ये वंध्यत्व निर्माण करते. ब्रुसेलोसिसचे संक्रमण शेतमजुर आणि पशुधन मालकांना देखील होऊ शकते. दोन्ही रोगांचा दूध व्यापार आणि इतर पशुधन उत्पादनांवर थेट नकारात्मक प्रभाव पडतो.
मंत्रिमंडळाचा निर्णय जाहीरनाम्यात दिलेले मोठे आश्वासन पूर्ण करते . पशुधन बाळगणाऱ्या कोट्यवधी शेतकऱ्यांना यामुळे दिलासा मिळणार आहे.
जनावरांची काळजी आणि सहानुभूती :
एफएमडीच्या बाबतीत, या योजनेमध्ये बोवाइन वासरांना प्राथमिक लसीकरण तर सहा महिन्यांच्या अंतराने 30 कोटी बोवाइन  आणि 20 कोटी मेंढी व 1 कोटी डुकरांचे लसीकरण केले जाणार आहे. ब्रुसेलोसिस नियंत्रण कार्यक्रमाअंतर्गत 3.6 कोटी गाई वासराचे 100 टक्के लसीकरण करण्यात येणार आहे. आतापर्यंत केंद्र आणि राज्य सरकारांच्या दरम्यान खर्च वाटून घेण्याच्या आधारावर हा कार्यक्रम लागू केला गेला आहे.मात्र आता या रोगांचे संपूर्ण उन्मूलन करण्यासाठी आणि देशातल्या सर्व पशुधनधारक शेतकऱ्यांना उपजीविकेची संधी सुनिश्चित करण्यासाठी केंद्र सरकारने आता संपूर्ण खर्च स्वतः करण्याचा निर्णय घेतला आहे.
कृषी मंत्रालय
कृषी आणि कृषक कल्याण विभागाद्वारे भरड धान्य - आधारित पाककृतींवर लक्ष केंद्रित करून, विविध निमलष्करी आणि इतर सरकारी कॅन्टीनमध्ये सेवा देणाऱ्या 200 हून अधिक शेफ/कुक यांच्यासाठीच्या दोन दिवसीय प्रशिक्षण कार्यक्रमाचे आयोजन
कृषी आणि कृषक कल्याण विभागाद्वारे भरड धान्य - आधारित पाककृतींवर लक्ष केंद्रित करून, विविध निमलष्करी आणि इतर सरकारी कॅन्टीनमध्ये सेवा देणाऱ्या 200 हून अधिक शेफ/कुक यांच्यासाठीच्या दोन दिवसीय प्रशिक्षण कार्यक्रमाचे आयोजन करण्यात आले आहे. सहभागी शेफना त्यांच्या संबंधित पाककृतीत साध्या पण पौष्टिक भरडधान्य -आधारित पदार्थांचा समावेश करण्यासाठी प्रोत्साहित करणे आणि जास्तीत जास्त लोकांना भरड धान्याच्या वापरास प्रोत्साहन देणे हा, आजपासून सुरू होणार्या या प्रशिक्षण कार्यक्रमाचा उद्देश आहे. हा कार्यक्रम सहभागींना साध्या न्याहारी पासून ते पौष्टिक जेवणापर्यंतच्या विविध भरडधान्य - आधारित पाककृतींबद्दल परिचित करेल आणि त्यांना, ते काम करत असलेल्या संबंधित कॅन्टीनमध्ये समाविष्ट करण्यास प्रोत्साहित करेल.
अतिरिक्त सचिव फैज अहमद किडवाई, अतिरिक्त सचिव मनिंदर कौर द्विवेदी, आणि कृषी आणि कृषक कल्याण विभागाच्या सहसचिव  शुभा ठाकूर यांच्यासह इतर अधिकारी या कार्यक्रमाला उपस्थित होते. त्यांनी सहभागींना त्यांच्या दैनंदिन आहारात भरडधान्यांचा समावेश करण्यास आणि ग्राहक, शेतकरी आणि हवामानाच्या हितासाठी देशाच्या ‘भरडधान्य चळवळी’मध्ये सामील होण्यासाठी प्रोत्साहित केले.
आसाम रायफल्स, सीमा सुरक्षा दल , केंद्रीय औद्योगिक सुरक्षा दल , केंद्रीय राखीव पोलीस दल , इंडो-तिबेट सीमा पोलीस, राष्ट्रीय सुरक्षा रक्षक, सशस्त्र सीमा बल आणि विविध सरकारी कॅन्टीनमध्ये काम करणाऱ्या निमलष्करी दलातील 200 हून अधिक शेफ आणि कुक साठी पाककला प्रशिक्षण सत्राचे आयोजन, कृषी आणि कृषक कल्याण मंत्रालयाच्या कृषी आणि कृषक कल्याण विभागाद्वारे पुसा येथील इन्स्टिट्यूट ऑफ हॉटेल मॅनेजमेंट  मध्ये करण्यात आले आहे.
आयएचएम चे प्राचार्य के. के. पंत यांनी सभागृहात मान्यवरांचे आणि सहभागींचे स्वागत केले आणि निमलष्करी दलांची सर्वांगीण पोषणविषयक गरज पूर्ण करण्यात भरड धान्यांच्या भूमिकेवर भर दिला. दरदिवशी 100 हून अधिक सहभागींना प्रशिक्षित करण्याच्या दृष्टीने या प्रशिक्षणाची आखणी करण्यात आली आहे. गृह मंत्रालयाने  सर्व दलांच्या जवानांच्या भोजनात भरडधान्य  समाविष्ट करण्याचा महत्त्वपूर्ण निर्णय घेतल्यानंतर, प्रशिक्षण सत्रामुळे भारताच्या एकंदरीत 'भरडधान्य चळवळीला' आणखी बळ मिळेल. निमलष्करी कर्मचार्यांसाठी ऊर्जेचा परिपूर्ण अन्न पर्याय म्हणून जेवणात 30% भरडधान्य समाविष्ट करण्याचा निर्णय गृह मंत्रालयाने घेतला होता आणि त्यांच्या शारीरिकदृष्ट्या खडतर दिनचर्येला मदत केली होती. भरडधान्यांना एकत्रितपणे तंतुमय पदार्थ, खनिजे, अँटिऑक्सिडंट्स आणि मानवी आरोग्यासाठी महत्वाच्या इतर आवश्यक पोषक घटकांनी युक्त 'सुपरफूड' अर्थात ‘पूर्णान्न’ मानले जाते. निमलष्करी दलातील शेफ/कुकचा सहभाग हे सुनिश्चित करेल की भरडधान्य त्यांच्या आहाराचा एक नियमित, सकस आणि स्वादिष्ट घटक बनतील.
सहभागींनी बाजरी बिसी बेले भात, फॉक्सटेल मिलेट पुरी, प्रोसो मिलेट कोफ्ता करी, ब्राऊन टॉप मिलेट पुलाव आणि नाचणी हलव्यासह अनेक आकर्षक पाककृती शिकून घेतल्या. प्रशिक्षणात शेतकरी उत्पादक संघटना देखील सहभागी होत आहेत, ज्यांनी त्यांच्या विविध भरडधान्य -आधारित रेडी-टू-कुक आणि रेडी-टू-इट पदार्थांचे नमुने प्रदर्शित केले. हे प्रदर्शन उपस्थितांना स्वयंपाकघरातील घटक म्हणून भरडधान्यांच्या वैविध्याविषयी आणि त्यांच्या स्वयंपाकातील वापराविषयी माहिती देईल.
पंतप्रधान कार्यालय
महाराष्ट्रातल्या बस अपघातातल्या मृतांप्रती पंतप्रधानांकडून दु:ख
नवी दिल्ली, 28 जुलै 2018
महाराष्ट्रातल्या रायगड जिल्ह्यातल्या बस अपघातातल्या मृतांप्रती, पंतप्रधान नरेंद्र मोदी यांनी दु:ख व्यक्त केले आहे.
महाराष्ट्रातल्या रायगड जिल्ह्यातल्या बस अपघातात झालेल्या जीवितहानीनं आपल्याला दु:ख झाले असून, मृतांच्या कुटुंबियांच्या दु:खात सहभागी असल्याचे पंतप्रधानांनी म्हटले आहे.
B.Gokhale/N.Chitale/D.Rane
(Visitor Counter : 75